એક મહિના પહેલાં જ લગ્ન કરીને ન્યૂઝીલેન્ડ પરત ફરેલુ વડોદરાનું નવદંપતિ 14 જાન્યુઆરીએ ઉત્તરાયણના દિવસે ન્યૂઝીલેન્ડના દરિયામાં તણાઇ ગયું હોવાની ઘટના પ્રકાશમાં આવી છે. આ દુર્ઘટનાના પગલે હેલિકોપ્ટર દ્વારા યુગલને રેસ્ક્યુ કરીને બહાર કાઢવામાં આવ્યા હતા. જોકે તેમાં કમનસીબે પતિ હેમિનનું અવસાન થયું હતું જ્યારે પત્ની તનવી બચી ગઈ હતી. હાલમાં તો દરિયામાં ડૂબી ગયેલા યુવાનના મૃતદેહને વડોદરા લાવવા માટેની તજવીજ શરૂ કરવામાં આવી છે.